open-index/open-wikipedia-markdown huggingface dataset:
Ochrophyta

**Ochrophyta** is 'n groep van hoofsaaklik fotosintetiese heterokonte. Hul plastides is afkomstig van rooiwiere.

Die klassifikasie van die groep word nog bepaal. Sommige outeurs (bv. Cavalier-Smith) verdeel dit in twee subfilums, naamlik Phaeista (Cavalier-Smith 1995; bevat Hypogyristea en Chrysista in sommige klassifikasies) of Limnista en Marista in ander) en Khakista (Cavalier-Smith, 2000; bevat *Bolidomonas* en diatome).

## Filogenie 
Die onderstaande filogenie is gebaseer op die werk van Ruggiero et al., 2015 en Silar, 2016.

## Verwysings
Katstertslangbos

Die **katstertslangbos** (*Stoebe alopecuroides*) is 'n struik wat tot een meter hoog word. Dit is endemies aan die Wes-Kaap en Oos-Kaap waar dit in woudrande en fynbos voorkom vanaf Riversdal tot Uitenhage. Die blare is styf naaldvormig met die rande ingerol, spreidend en gedraai. Die blomhofies is in massas in verlengde are en sonder lintblomme. Hulle is wit en omring deur verskeie rye bruin papieragtige skutblare.

## Galery 

Stoebe alopecuroides01.jpg
Stoebe alopecuroides 1DS-II 4983.jpg
Stoebe alopecuroides 1DS-II 4984-01.jpg
Stoebe alopecuroides 1DS-II 4984.jpg
Stoebe alopecuroides 1DS-II 4985.jpg

## Bronnelys 
* SANBI
* Plants of the World Online
* Manning, John: *Fotogids tot die Veldblomme van Suid-Afrika*. Briza Publikasies.
Blombos

Die **blombos** (*Metalasia densa*) is 'n struik wat tot 2.5 meter hoog word en derhalwe as 'n boom gekategoriseer word. Die struik kom voor in Wes-Kaap, Oos-Kaap, Noord-Kaap, Vrystaat, KwaZulu-Natal, Limpopo, Mpumalanga en Lesotho. Die struik groei in sanderige of klipperige gelyktes en hange.

Dit is 'n geronde struik met wit-wollerige takke. Die blare is dikwels afwaarts gekrom, lansvormig en styf met 'n skerp punt, gedraai en met die rande omgekrul. Die blomhofies kom in plat trosse op die punte van die takke voor. Dit is sonder lintblomme, slegs vyf mm in deursnee en omring deur verskeie rye skutblare met die binnestes kroonblaaragtig op die punte. Die blomme is wit of soms bruin.

Die struik se FSA-nommer is 735.4.

## Galery 

Metalasia densa 5Dsr 8381.jpg
Metalasia densa 5Dsr 8382-01.jpg
Metalasia densa 5Dsr 8382.jpg
Metalasia densa 5Dsr 8384.jpg
Metalasia densa 5Dsr 8385.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI
* Plants of the World Online
* Manning, John: *Fotogids tot die Veldblomme van Suid-Afrika*. Briza Publikasies.
Monoseksualiteit

**Monoseksualiteit** is ’n romantiese of seksuele aantrekking tot lede van net een geslag of gender. ’n Monoseksuele persoon kan óf as heteroseksueel óf homoseksueel identifiseer. 

In besprekings van seksuele oriëntasie word die term hoofsaaklik gebruik as die teenoorgestelde van biseksualiteit, panseksualiteit of verskeie ander genderspesifieke of genderneutrale identiteite. Dit word soms as neerhalend of beledigend beskou, veral deur gay mans en lesbiërs.

## Sien ook
* Androfilie en ginefilie
* Homofobie

## Verwysings
## Skakels
Mhlatuzerivier

Die **Mhlatuzerivier** (of Umhlatuzirivier) is 'n rivier wat in die ooste van KwaZulu-Natal, Suid-Afrika vloei.

Die rivier ontspring tussen Babanango en Nkandla op 'n hoogte van ongeveer 1&nbsp;500&nbsp;m bo seespieël. Dit het 'n opvanggebied van meer as 3&nbsp;000&nbsp;km² en vloei suidooswaarts deur die gebiede Mtonjaneni, Eshowe en Mtunzini en mond uit in die strandmeer by Richardsbaai. Net noord van Eshowe en suid van Melmoth is die Goedertrouwdam. Die Imfulerivier is die bekendste sytak. 

By Felixton is daar 'n unieke en indrukwekkende spoorbrug oor die Mhlatuze. Dit bestaan uit sewe halfmaanvormige betonboë van 40&nbsp;m elk. Op die oewers van die rivier word met suikerriet geboer.

Mhlatuze beteken “die geweldige”. Die Portugese het die rivier die Rio das Pescarias, “die rivier van die vissermanne”, genoem.
Kapkoppie

Die **kapkoppie** (*Eriocephalus racemosus*) is 'n struik wat tot 1.5&nbsp;m hoog word. Die struik is inheems aan die Wes-Kaap en Oos-Kaap waar dit saam met die fynbos voorkom. Dit groei in kusduine en sanderige gelyktes. Voëls gebruik die donserige sade vir hul neste gedurende die vrugstadium.

Die blare is silindries en soms effens vlesig. Die blomhofies is alleenstaande in die blaaroksels en vorm lang trosse, skynbaar sonder lintblomme. Hulle is 3&nbsp;mm in deursnee en is omring deur verskeie rye skutblare.

## Galery 

Eriocephalus racemosus racemosus 72336556.jpg
Eriocephalus racemosus 21841323.jpg
Eriocephalus racemosus racemosus 72336506.jpg
Eriocephalus racemosus racemosus 97341407.jpg
Eriocephalus racemosus var. racemosus 1DS-II 3-4867.jpg
Eriocephalus racemosus var. racemosus 1DS-II 3-4868.jpg

## Bronnelys 
* Manning, John: *Fotogids tot die Veldblomme van Suid-Afrika*. Briza Publikasies. 
* SANBI
* Plants of the World Online
Sewejaartjie

Die **sewejaartjie** (*Edmondia sesamoides*) is 'n struik wat slegs 30 cm hoog word. Die spesie is endemies aan die Noord-Kaap en Wes-Kaap waar dit aangetref word in fynbos op sandsteenhange. Die plant blom van Augustus tot Desember.

## Galery 

Edmondia sesamoides 102779228.jpg
Edmondia sesamoides 62356041.jpg
Edmondia sesamoides 102779253.jpg
Edmondia sesamoides 1DS-II 1-C4216.jpg
Edmondia sesamoides 1DS-II 1-C4217-01.jpg
Edmondia sesamoides 61967766.jpg

## Bronne 
* REDLIST Sanbi
* Plants of the World Online
* Manning, John: *Fotogids tot die Veldblomme van Suid-Afrika*. Briza Publikasies.
Skilpadteebossie

Die **skilpadteebossie** (*Leysera gnaphalodes*) is 'n klein struikie wat tot 40 cm hoog word. Die plant kom voor in die Noord-Kaap, Wes-Kaap, Oos-Kaap en die suide van Namibië waar dit op sanderige gelyktes voorkom. Die plant vertak vanaf die basis. Die blare is grys en harig, smal en draadvormig. Die blomhofies is in los groepe aan draadvormige stele op die punte van die takke en is geel met geel lintblomme. Die blomme is omring deur verskeie rye, stywe skutblare wat op die punte papieragtig is.

## Sinonieme 
Die spesie het 13 sinonieme:

* *Asteropterus callicornia* Gaertn.
* *Asteropterus ceruleus* Raf.
* *Asteropterus dinteri* Rothm.
* *Asteropterus gnaphalodes* (L.) Rothm.
* *Asteropterus gracilis* Rothm.
* *Asteropterus incanus* (Thunb.) Rothm.
* *Callicornia gnaphaloides* Burm.f.
* *Callicornia tenuifolia* Burm.f.
* *Callisia gnaphalodes* L.
* *Leysera callicornia* L.
* *Leysera incana* Thunb.
* *Leysera tenuifolia* Salisb.
* *Othonna filifolia* Burm.f. ex DC.

## Galery 

Leysera gnaphalodes 104027064.jpg
Leysera gnaphalodes 15591548.jpg
Leysera gnaphalodes 52025446.jpg
Leysera gnaphalodes Flipphi 1.jpg

## Bronnelys 
* Manning, John: *Fotogids tot die Veldblomme van Suid-Afrika*. Briza Publikasies. 
* SANBI Redlist
* Plants of the World Online

## Eksterne skakels
Wilderoosmaryn

Die **wilderoosmaryn** (*Eriocephalus africanus var. africanus*) is 'n struik wat tot 1 m hoog word. Die spesie is inheems aan die Wes-Kaap en Oos-Kaap waar dit voorkom in kleierige en graniethange en deel vorm van die fynbos. Dit staan ook bekend as die *kapokbos*. 

Die plant se blare is in bondels, draadvormig of drieledig vertak. Die blomhofies is in plat trosse op die punte van die takke en pers van kleur met wit lintblomme; dit word omring deur verskeie rye gepunte skutblare. Die plant het medisinale gebruik, dit word gebruik vir watersug en maagpyn.

## Galery 

Asteraceae Eriocephalus africanus 1.jpg
Eriocephalus africanus 2.jpg
Eriocephalus africanus 2020-02-08 7374.jpg
Eriocephalus africanus 2020-02-08 7376.jpg
Eriocephalus africanus 2c.JPG
Eriocephalus africanus IMG 5720.JPG

## Bronnelys 
* Manning, John: *Fotogids tot die Veldblomme van Suid-Afrika*. Briza Publikasies. 
* SANBI redlist
* Plants of the World Online
* PLANTZAFRICA
Pied-noir

duimnael|Nie-amptelike vlag van die pied-noir.
**Pied-noir** ("Swartvoet"), meervoud *pieds-noirs*, is 'n term wat gebruik word om die blanke setlaars in Algerië te beskryf wat in Algerië gewoon het tot aan die einde van die Algerynse Oorlog in 1962. Die pieds-noirs was Franse burgers, Jode en ander setlaars uit die Europese lande soos Spanje, Italië en Malta wat in Algerië gebore is. Van die Franse inval in 1830 tot die dag van onafhanklikheid het Algerië drie departemente gevorm wat deel van Frankryk was. By onafhanklikheid was daar ongeveer 1 miljoen pieds-noirs ongeveer 10% van die bevolking.

## Bronne 
* Ramsay, R. (1983) *The Corsican Time-Bomb*, Manchester University Press: Manchester. .
Grootsteekhaarbos

Die **grootsteekhaarbos** (*Cullumia squarrosa*) is 'n struikie wat tot 50 cm hoog word. Die plant is endemies aan die Wes-Kaap waar dit voorkom vanaf die Kaapse Skiereiland tot by die Agulhasvlakte. Die groei in kusbos in sandsteen. 

Die blare is afgebuig, smal, lansvormig met stekelpunte. Die rande is sterk na onder gerol en borselagtig. Die blomhofies is geel met geel lintblomme. Hulle is 20 mm in deursnee, omring deur verskeie rye skerp skutblare maar die binnenste skutblare verskil van die buitenstes en is sonder stekels of borselhare.

Die plant is deel van die fynbos-bioom.

## Bronne 
* Manning, John: *Fotogids tot die Veldblomme van Suid-Afrika*. Briza Publikasies. 
* SANBI Redlist
* Plants of the World Online

## Eksterne skakels
John Joubert

**John Joubert** kan na die volgende persone verwys:

* John Joubert (1927–2019), Suid-Afrikaanse komponis
* John J. Joubert (1963–1996), Amerikaanse reeksmoordenaar
Ardhanarishvara

Die **Ardhanarishvara** (Sanskrit: अर्धनारीश्वर, *Ardhanārīśwara*) is ’n saamgestelde vorm van die Hindoegod Sjiwa en  Parwati. Ardhanarishvara word uitgebeeld as halfman, halfvrou, wat in die middel verdeel is. Die regterhelfte is gewoonlik Sjiwa en wys sy tradisionele eienskappe.

Die vroegste uitbeeldings van Ardhanarishvara dateer uit die Koesjan-periode vanaf die 1ste eeu n.C.. Die Puranas en verskeie ikonografiese verslae skryf oor die mitologie van Ardhanarishvara. Ardhanarishvara is steeds ’n gewilde ikonografiese vorm wat in die meeste Sjiwatempels dwarsdeur Indië aangetref word, hoewel min tempels aan die god opgedra is.

Ardhanarishvara verteenwoordig die samevatting van die manlike en vroulike energieë van die heelal. ’n Ander opvatting is dat Ardhanarishvara ’n simbool is van Sjiwa se alomteenwoordige teenwoordigheid.

## Skakels
Quigleyskaal

Die **Quigleyskaal** is ’n beskrywende, visuele stelsel van fenotipiese gradering wat sewe grade gebruik tussen "ten volle vermanlikte" en "ten volle vervroulikte" geslagsdele. Dit is in 1995 deur die pediatriese endokrinoloog Charmian A. Quigley et al. voorgestel.

## Grade
thumb|300px|Die Quigleyskaal vir androgene-insensitiwiteitsindroom.
Die eerste ses grade van die skaal, 1 tot 6, dui die mate van genitale vermanliking aan. Graad 1 dui op ten volle vermanlikte uitwendige geslagsdele en ligte androgene-insensitiwiteitsindroom. Grade 6 en 7 dui op ten volle vervroulikte uitwendige geslagsdele en algehele androgene-insensitiwiteitsindroom. wat ooreenstem met gedeeltelike androgene-insensitiwiteitsindroom.

Graad 7 kan tot met puberteit nie van graad 6 onderskei word nie, en daarna deur die teenwoordigheid van sekondêre dik en lang (terminale) hare. Graad 6 is van toepassing as sekondêre terminale hare aanwesig is, en graad 7 as dit afwesig is.

## Sien ook
*Interseks

## Verwysings
## Skakels
Praderskaal

Die **Praderskaal** is ’n rowwe gradering van die mate van vermanliking van menslike geslagsdele, en is soortgelyk aan die Quigleyskaal. Dit is genoem na die Switserse geneesheer Andrea Prader. 

Dit hou hoofsaaklik verband met die vermanliking van die vroulike geslagsdele in gevalle van oorerflike adrenale hiperplasie, en identifiseer vyf afsonderlike stadiums. In onlangse tye word dit gebruik om ’n reeks differensiasies van geslagsdele te beskryf, met normale babas aan elke kant van die skaal: vroulik links (0) en manlik regs (6).

## Stadiums
* ’n Baba in **stadium 0** sal beskou word as ’n kind met normale vroulike uitwendige geslagsdele.
* **Stadium 1** dui op ’n effens groot klitoris en effens kleiner vaginale opening. Dié stadium kan misgekyk word of beskou word as binne normale variasies.

## Omstredenheid
Aangesien die skaal gedefinieer word as ’n meetstelsel vir "abnormale" geslagsdele, 

## Sien ook
*Interseks

## Verwysings
## Skakels
Kleinperdekaroo

Die **kleinperdekaroo** (*Oedera genistifolia*) is 'n klein struik wat deel van die Asteraceae familie is. Die spesie is endemies aan die Noord-Kaap, Oos-Kaap en Wes-Kaap.

## Galery 

Oedera genistifolia 15522732.jpg
Oedera genistifolia 1DS-II 2-3578-01.jpg
Oedera genistifolia 1DS-II 2-3578.jpg
Oedera genistifolia 28464059.jpg
Oedera genistifolia 48179602.jpg
Oedera genistifolia 48179625.jpg

## Bronnelys 
* SANBI Redlist
* Plants of the World Online

## Eksterne skakels
Kalksteenperdekaroo

Die **kalksteenperdekaroo** (*Oedera uniflora*) is 'n klein struik wat deel van die Asteraceae familie is. Die spesie is endemies aan die Wes-Kaap.

## Galery 

Oedera uniflora - Heidelberg.jpg
Oedera uniflora 22616639.jpg
Oedera uniflora 15206226.jpg
Oedera uniflora 15206234.jpg
Oedera uniflora 15206229.jpg
Oedera uniflora 27302505.jpg

## Bronnelys 
* SANBI Redlist
* Plants of the World Online
2020 Sakhir Grand Prix

Die **2020 Formule Een Sakhir Grand Prix** het op 6 Desember 2020 op die Bahrein Internasionale Renbaan in Bahrein plaasgevind. Die wedren is deur FIA ingepas weens die uitbreek van die  Koronaviruspandemie van 2019-2020.

In teenstelling met die 2020 Bahreinse Grand Prix die vorige naweek, is die wedren op die buitebaan beslis, wat aansienlik minder draaie insluit. Sewemalige wêreldkampioen Lewis Hamilton van Mercedes het egter die wedren misgeloop nadat hy in self-isolasie verkeer het weens 'n positiewe koronavirustoets. Dit is die eerste wedren wat hy misgeloop het sedert sy debuut in 2007. Mercedes het George Russell aangewys om saam met Valtteri Bottas te jaag; hy het sy stuurwiel by Williams aan Jack Aitken oorgegee, wat aan sy eerste ren in Formule 1 deelgeneem het.

Die Grand Prix het ook nie Romain Grosjean in aksie gesien nie, ná sy ernstige ongeluk van 'n week tevore. Pietro Fittipaldi, wat Grosjean by Haas vervang, het sy debuut in Grands Prix gemaak.

## Bande deur Pirelli beskikbaar gestel 
## Vrye oefening 
## Kwalifisering 
## Wedren 
### Renuitslag 
***** George Russell ontvang 'n ekstra punt vir die vinnigste rondte tydens die wedren.

## Puntestand na die Grand Prix 
### Renjaers 
### Vervaardigers 
## Verwysings
Bitterbos

Die **bitterbos** (*Chrysocoma ciliata*) is 'n struik wat slegs 60&nbsp;cm hoog word. Die plant kom in die hele Suid-Afrika met die uitsondering van Limpopo en ook in Lesotho voor. In die Wes-Kaap en die Oos-Kaap kom dit saam met die fynbos voor en wel op rotsagtige hange en klipperige gelyktes.

Die plant het slanke stingels met digte blare. Die blare is smal of naaldvormig met stywe hare op die rande en staan halfregop. Die blomhofies is geel en is alleenstaande op die punte van die takke sonder lintblomme. Hulle is omring deur rye smal skutblare. Die struik blom van September tot Januarie.

In Lesotho is dit waargeneem dat berghellings op die noorde wat soetgrasse soos *Themeda* gehad het deur oorbeweiding hulle nut verloor het en die begroeiing vervang is deur spesies soos *C. ciliata* wat vir beweiding amper nutteloos is. Bitterbosstruike word dikwels as Karoovegetasie gesien en verbind met woestynuitbreiding en gronderosie, maar hulle kan dalk ook erosie voorkom. Bitterbos verskyn in Lesotho ook op plekke waar grond versteur is deur mynbou-aktiwiteite, soos langs geule (slote of uithollings). Grab en Deschamps beskryf dit as 'n *aggressiewe indringer wat toksies is vir die vee*.

## Galery 

Chrysocoma ciliata 1.jpg
Chrysocoma ciliata 1DS-II 2-1580-01.jpg
Chrysocoma ciliata 1DS-II 2-3255.jpg
Chrysocoma ciliata 2.jpg
Chrysocoma ciliata 43211921.jpg
Chrysocoma ciliata 60311144.jpg

## Verwysings 
## Bronnelys 
* Manning, John: *Fotogids tot die Veldblomme van Suid-Afrika*. Briza Publikasies. 
* SANBI Redlist
* PZA
Slag van Soutrivier

Die **Slag van Soutrivier** was 'n skermutseling tussen die bemanning van 'n Portugese vloot onder leiding van Francisco de Almeida en die inheemse !Uriǁ’aekua, ('Goringhaiqua' volgens Nederlandse  spelling), ook bekend as die Khoina in sommige bronne, Na vriendelike handeldryf met die !Uriǁ'aekua besoek 'n groep van 12 of 13 bemanningslede

Die Portugese is teruggedryf na hul skepe, waarna hulle Almeida gesmeek het om wraak te neem.

'n Mag van ongeveer 170 !Uriǁ'aekua het teenaanvalle met klippe, vuurverharde houtpuntspiese

## Komplotteorie 
Die Suid-Afrikaanse argivaris, Nicolaas Vergunst, het in 'n boek van 2011 beweer dat De Almeida die slagoffer was van 'n komplot deur sy eie manne, wat sy terugtog opsetlik afgesny het na die beplande provokasie van die !Uriǁ'aekua.

## Impak 
[duimnael|Portugese matrose wat twee jaar na die slag in [1512 'n kruis op Almeida se graf in Soutrivier opgerig het.]]
Die nederlaag was 'n noemenswaardige militêre verleentheid vir die Portugese en het gelei tot die strenger toepassing van 'n vroeëre beleid om nie met hul skepe in die streek te land nie. Dit het ook die Khoikhoi-families in die streek 'n reputasie van wreedheid onder Europese lande besorg. Die Portugese opdrag om nie hul skepe in die streek te land nie, het hul op die langtermyn benadeel teenoor die Nederlanders, Engelse en Franse as hulle mededingers om handel en invloed in die Indiese Oseaan, aangesien laasgenoemdes steeds vry was om by die kus aan te doen vir aanvullings. 

Die slag word sedert die 1500's sporadies deur 'n aantal skrywers gebruik as 'n gelykenis om na te dink oor morele of politieke angs van hul tyd. Hedendaagse Portugese skrywers soos Correa, João de Barros en Luís de Camões sowel as latere Britse skrywers (soos Thomas Herbert en William Julius Mickle) gebruik die slag om na te dink oor die "spanning en sinergie tussen militêre verowering en kommersiële strewe. In meer onlangse tye het 'n voormalige president van Suid-Afrika, Thabo Mbeki, die slag uitgebeeld ter nadenke aan wat hy as die "eerste oomblik van die swart anti-koloniale stryd" beskou het.

## Verwysings 
## Eksterne skakels
Sterilisasie (dubbelsinnig)

**Sterilisasie** kan verwys na:

* Sterilisasie (mikrobiologie) - doodmaak of inaktivering van mikro-organismes.
* Grond-stoom-sterilisasie, 'n boerderytegniek wat grond met stoom in oop velde of kweekhuise steriliseer.
* Sterilisasie (geneeskunde) een van verskeie mediese metodes van geboortebeperking wat meebring dat ’n persoon nie kan voortplant nie.
* Veeartsenykundige kastrasie is die chirurgiese sterilisasie van diere.
* Bestraling geïnduseerde steriliteit word gebruik in die steriele insektegniek.
* 'n Chemosterilant is 'n chemiese verbinding wat steriliteit veroorsaak.
* Sterilisasie (ekonomie), sentrale bankbedrywighede wat daarop gemik is om die impak van buitelandse valuta op die binnelandse geldvoorraad te neutraliseer, of om negatiewe gevolge van groot kapitaalvloei te vergoed.
Swartwitpensbokfonteinberg

Die **Swartwitpensbokfonteinberg** is 'n berg in die Waterberg-distriksmunisipaliteit van die Limpopoprovinsie, Suid-Afrika.

## Eksterne skakel 
* Google-kaart van die Swartwitpensbokfonteinberg by Geonames.org (cc-by)
Kumuleen

duimnael|Butatrieen, die eenvoudigste van die kumulene
'n **Kumuleen** is 'n koolwaterstof met drie of meer opeenvolgende dubbelbindings. Die naam is afgelei van die woord "kumulatief". Hulle is soortgelyk aan allene, maar het net 'n meer uitgebreide ketting. Die eenvoudigste molekule in hierdie klas is **butatrieen** (HC=C=C=CH), wat ook eenvoudig "kumuleen" genoem word. In teenstelling met die meeste alkane en alkene, is kumulene geneig om onbuigbaar te wees, vergelykbaar met alkyne, wat hulle aantreklik maak vir molekulêre nanotegnologie. Kumulene kom voor in gebiede in die buitenste ruimte waar waterstof skaars is. Kumulene wat heteroatome bevat, word heterokumulene genoem; 'n voorbeeld is koolstofsuboksied (CO of O=C=C=C=0).

## Sintese 
Die eerste sintese van 'n butatrieen is dié van tetrafenielbutatrieen (CH) in 1921. Die mees algemene metode vir butatrieen-sintese is gebaseer op reduktiewe koppeling van 'n geminale dihalovinielideen. Tetrafenielbutatrieen is in 1977 gesintetiseer deur die reaksie van 2,2-difeniel-1,1,1-triklooretaan met elementêre koper in dimetielformamied.
::500px|Tetrafenielbutatrieen

## Struktuur 
duimnael|350px|Isomeriese vorms van kumulene
Die onbuigbaarheid van die kumulene is weens die feit dat die interne koolstofatome twee dubbelbindings dra. Hul sp-hibriediseering het twee π-bindings tot gevolg, een aan elke buurman, wat loodreg op mekaar staan. Hierdie binding versterk die lineêre geometrie van die koolstofketting.

Kumulene met nie-ekwivalente substituente aan elke kant vertoon isomerie. As die aantal opeenvolgende dubbelbindings onewe is, is daar cis – trans-isomerie soos vir alkene. As die aantal opeenvolgende dubbelbindings gelyk is, is daar aksiale chiraliteit soos vir allene.

## Verwysings
Sterilisasie

**Sterilisasie** is een van verskeie mediese metodes van geboortebeperking wat meebring dat ’n persoon nie kan voortplant nie. Metodes sluit chirurgiese én niechirurgies maniere in en geld vir mans én vroue. Sterilisasieprosedures is veronderstel om permanent te wees; dit is dikwels moeilik of onmoontlik om om te keer.

Daar is verskeie maniere om sterilisasie toe te pas, maar die twee algemeenstes is buisafbinding vir vroue en ’n vasektomie vir mans. Daar is baie maniere waarop buisafbinding gedoen kan word. Dit is uiters doeltreffend en gewoonlik is daar min komplikasies. Dit is egter ’n chirurgiese prosedure en hou steeds gevaar in. Daar is meer ernstige newe-effekte as met ’n vasektomie. Swangerskap ná ’n buisafbinding is steeds moontlik, selfs jare ná die prosedure.

In sommige gevalle kan sterilisasie omgekeer word, maar nie altyd nie. Dit kan wissel na gelang van die soort sterilisasie.

## Chirurgiese metodes
Chirurgiese metodes sluit in:
* Buisafbinding vir vroue, waartydens die Fallopiusbuise, waardeur die sperma die eiersel bevrug en die bevrugte eier na die baarmoeder vervoer word, afgebind word. 
* Vasektomie vir mans. Die saadbuise, wat die testikels met die prostaat verbind, word verwyder. Dit voorkom dat sperma, wat in die testikels vervaardig word, tydens ejakulasie die semen kan bereik wat veral in die seminale sakkies en prostaat vervaardig word. Die regte mediese term is vaatafbinding.
* Histerektomie vir vroue. Die baarmoeder word chirurgies verwyder, wat swangerskap en sekere siektes soos baarmoederkanker permanent voorkom.
* Kastrasie vir mans. Die testikels word chirurgies verwyder. Dit word veral vir diere gebruik, maar soms ook vir mense. Dit is voorheen soms om verskeie redes op seuns uitgevoer; sien eunug.

## Verwysings
## Skakels
Oedera fruticosa

***Oedera fruticosa*** is 'n klein struik wat deel van die Asteraceae familie is. Die spesie is endemies aan die Wes-Kaap en kom vanaf Piketberg tot by Gordonsbaai en Wolseley voor. Dit het 'n voorkomsgebied van 10&nbsp;065&nbsp;km² en het reeds 85% van sy habitat afgestaan aan ontwikkeling en gewasverbouing. Die spesie is deel van die fynbos en renosterveld.

## Bronnelys 
* SANBI Redlist
* Plants of the World Online
* https://keyserver.lucidcentral.org/key-server/data/04040f0a-0603-4405-880c-010703060006/media/Html/Relhania_fruticosa.htm

## Verwysings
Aberdeen, Idaho

**Aberdeen** is 'n nedersetting in die deelstaat Idaho in die Verenigde State van Amerika. Dit ressorteer onder die Bingham County. Dit is 'n naamgenoot van die stad Aberdeen in Skotland.
Androgeenongevoeligheidsindroom

[thumb|240px|Vroue met AIS en verwante [interseks toestande.]]

**Androgeenongevoeligheidsindroom** (**AIS**) is ’n interseks toestand wat in tussen 1:20&nbsp;000 en 1:64&nbsp;000 individue voorkom en daartoe lei dat selle glad nie of net gedeeltelik op androgene reageer. Die gebrek aan reaksie op dié hormone kan die vermanliking van die manlike uitwendige geslagsdele in die ontwikkelende fetus belemmer of voorkom, asook die ontwikkeling van sekondêre manlike geslagseienskappe met puberteit. Dit beïnvloed nie eintlik vroulike genitale of geslagsontwikkeling nie. 

Die ongevoeligheid vir androgene is dus klinies net belangrik as dit in genetiese mans voorkom (dus individue met ’n Y-chromosoom). Kliniese fenotipes in dié individue wissel van ’n tipiese manlike liggaamsvorm met ’n effense spermatogenetiese defek of verminderde sekondêre growwe hare, tot ’n vroulike liggaam ondanks die teenwoordigheid van ’n Y-chromosoom.

AIS word in drie kategorieë verdeel wat onderskei word deur die graad van genitale vermanliking: algehele AIS, wanneer die geslagsdele tipies vroulik is; ligte AIS, wanneer die uitwendige geslagsdele tipies manlik is; en gedeeltelike AIS, wanneer die uitwendige geslagsdele gedeeltelik, maar nie ten volle, vermanlik is.

Geen metode is tans beskikbaar om die defektiewe androgeenreseptorproteïene te behandel nie. Soorte bestuur sluit in ingrypende chirurgie, hormoonvervanging en sielkundige voorligting.

## Verwysings
## Skakels
Rooivy

Die **rooivy** (*Stoeberia arborea*) is 'n struik en die grootste lid van die *Aizoaceae*. Dit kom in die Noord-Kaap, Wes-Kaap en Namibië voor, die meeste word in die Richtersveld gevind. Die struik word tot 5&nbsp;m hoog en sy FSA-nommer is 103.4. Die struik dra klein wit blommetjies en blom vanaf Julie tot Augustus.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* PLANTZAFRICA
* Plants of the World Online
Androgeen

’n **Androgeen** (van die Griekse *andr-*, "man") is enige natuurlike of sintetiese hormoon wat die ontwikkeling en behoud van manlike eienskappe in gewerweldes beheer deur aan androgeenreseptore te bind. Dit sluit die ontwikkeling in die embrio van primêre manlike geslagsdele in, asook die ontwikkeling van sekondêre manlike eienskappe met puberteit. Androgene word in die testikels, eierstokke en byniere gesintetiseer.

Tydens puberteit styg die vlakke androgene in seuns én meisies.   Die hoofandrogeen in mans is testosteroon. Dihidrotestosteroon is ook belangrik in manlike ontwikkeling. In die baarmoeder sorg dit vir differensiasie van die penis, skrotum en prostaat. In volwassenes dra dit by tot haarverlies, prostaatgroei en vetklieraktiwiteit.

Hoewel dikwels aan androgene gedink word as manlike geslagshormone, kom dit ook in vroue voor, maar in laer vlakke: Hulle help met libido en seksuele opwekking. Androgene is ook die voorlopers van estrogene in beide mans en vroue.

## Verwysings
## Skakels
Couscous

duimnael|regs|Couscous
**Couscous** of **koeskoes** (Berberse taal: **kseksu, seksu** of **seysu**) is grof gemaalde durumkoring (griesmeel) wat afkomstig is uit Noord-Afrika. Die griesmeel word via 'n draaitrommel omgevorm na klein bolletjies wat net soos pasta gedroog word. Dit is in verskillende mate verkrygbaar.

## Voorbereiding en nuttiging 
duimnael|regs|'n *Keskes* of couscouspan
Die maklikste en vinnigste manier om couscous te maak is deur dit in water wat plantaardige olie en sout bevat te kook. Tradisioneel word dit egter gemaak in 'n tweedelige *Keskes* (couscouspan). Hierin word die couscous gestoom, dikwels saam met verskeie groentesoorte. Dit is egter 'n tydrowende proses.

Couscous-geregte word met verskillende bestanddele gemaak, die verskil lê veral in die hoeveelheid en die soorte groente. In Tunisië word die gereg dikwels gegeur met *Harissa*-sous. In Libië word vis en garnale ook as bestanddeel in couscous-geregte gebruik. 'n Soet weergawe daarvan word met melk gemaak.

Couscous-slaai word voorberei deur die couscous in 'n mengsel bestaande uit koue water, asyn en olyfolie te dompel en dan 'n paar uur te laat staan. Verskeie bestanddele word dan bygevoeg. In Genève byvoorbeeld is "couscous fruits de mer" baie gewild.

Couscous word tradisioneel met die vingers geëet; teenswoordig word daar egter deurgaans van eetgerei gebruik gemaak omrede dit gemakliker en meer higiënies is.

## Sien ook 
* Semolina (griesmeel)

## Verwysings 
## Eksterne skakels 
*  Couscous
372 v.C.

## Gebeure 
*Volgens die *Samguk sagi* is Boeddhisme amptelik in hierdie jaar in Korea ingevoer. Dit is veral gunstig ontvang deur koning So-su-rim van Koguryŏ.

## Geboortes 
* Mengzi, 'n Chinese filosoof († 289 v.C.)

## Sterftes 
*
## Verwysings
Hors d'oeuvre

[duimnael|regs|'n Dis bestaande uit [mozzarellakaas, olywe en songedroogde tamaties, bedien saam met verskillende vleissnitte.]]

'n '''Hors d'oeuvre'* (Franse spelling: *hors-d'œuvre'', Franse uitspraak: ɔʁ dœvʁ) of **voorgereg** is 'n klein dis wat in die Europese kookkuns voor 'n hoofmaaltyd bedien word. Sommige hors d'oeuvres word koud bedien en ander warm. Hors d'oeuvres word soms ook aan tafel bedien as deel van die hoofgereg of voordat gaste hul sitplekke inneem, soos bv. tydens 'n funksie of skemerkelkiepartytjie. Hors d'oeuvres is voorheen ook tussendeur geregte bedien.

'n Hors d'oeuvre is tipies kleiner as die hoofgereg en word dikwels as vingerete bedien.

## Etimologie 
Hors-d'œuvre in Frans beteken letterlik "buite die werk"—dit wil sê, "nie deel van die gebruiklike geregte van 'n maaltyd nie." In die praktyk is dit 'n dis wat as versnappering dien of wat verband hou met die hoofgereg. Die Franse spelling van die woord is in beide die enkelvoud en meervoud soortgelyk aan mekaar.  

Hors d'oeuvre staan ook bekend as die voorgereg of *entrée*.

## Oorsprong 
[duimnael|'n Skinkbord van *canapés*, 'n tipe vorm van hors d'oeuvres,  tydens 'n [skemerkelkiepartytjie]]

'n Klein aantal koshistorici glo dat die tradisie moontlik in Rusland begin het, waar klein versnaperinge vis, kaviaar en vleis 'n algemene verskynsel was na lang reise. Die moontlikheid bestaan egter dat die gebruik in China ontstaan het, met Chinese wat moontlik deur die Steppe na Rusland, Skandinawië, Frankryk en ander Europese lande gereis het. Die tradisie het moontlik Italië, Griekeland en die Balkan-nasies by wyse van kontak met Rusland of Persië bereik. Trouens, verskeie skynbaar unieke en nasionale gebruike hou verband met mekaar, soos bv. die Sweedse *smörgåsbord*, Russiese *zakoeska*, Libanese *mezze* en Italiaanse *antipasto*. Gedurende die Romeinse periode was die gebruik tydens maaltye om twee hoofgeregte te benut wat voor die tyd aangevul is met klein hoeveelhede vis, groente, kaas, olywe en selfs opgestopte relmuise (in Engels *edible dormouse*)  Dit is aan die begin van die ete wat bekend gestaan het as '** of **' bedien. Die Grieke het die voorgereg '''' genoem.

## Verdere leeswerk 
* 

## Verwysings 
## Eksterne skakels 
* Hors d'oeuvre Recipes. *Saveur*.
Wolwegifboom

Die **wolwegifboom** (*Hyaenanche globosa*) is 'n boom wat inheems aan die Wes-Kaap en kom slegs in die Bokkeveldberge en die Gifberg voor. Die boom se FSA-nommer is 319. Die boom se vrugte is giftig en die boesmans het die gif gebruik op hulle pyle. 

Die boom is immergroen en word van 2 tot 4&nbsp;m hoog. Die boom is eenslagtig, manlike en vroulike bome is afsonderlike eksemplare. Die blommetjies is rooi en die boom blom van Oktober tot November.

Dit is die enigste spesie in die genus en *Hyaenanche* is dus 'n Monotipiese takson.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* PZAfrica
* Plants of the World Online
Kleurstof

[duimnael|Die chemiese struktuur van [indigo-kleurstof, gebruik om die kleur van blou jeans te gee. Indigo-kleurstof word vroeër uit plante gehaal maar word nou byna uitsluitlik industrieel gesintetiseer.]]

**Kleurstof** is 'n gekleurde stof wat chemies verbind aan die substraat waarop dit aangebring word. Dit onderskei kleurstowwe van pigmente wat nie chemies verbind aan die materiaal wat hulle kleur nie. Die kleurstof word gewoonlik in 'n waterige oplossing aangebring, en kan 'n bytmiddel  benodig om die vasheid van die kleurstof op die vesel te verbeter.

Beide kleurstowwe en pigmente is gekleur omdat dit slegs sekere golflengtes van sigbare lig absorbeer. Kleurstowwe is gewoonlik oplosbaar in water, terwyl pigmente onoplosbaar is. Sommige kleurstowwe kan met die toevoeging van sout onoplosbaar gemaak word om 'n meer-pigment te produseer.

## Natuurlike en sintetiese kleurstowwe 
Die meeste natuurlike kleurstowwe is afkomstig van plantbronne: wortels, bessies, bas, blaare, hout, swam en korsmos. Die meeste kleurstowwe is sinteties, met ander woorde, is mensgemaakte stowwe van petrochemikalieë.Behalwe pigmentasie, het hulle 'n verskeidenheid toepassings, insluitend organiese kleurlaser, optiese media (CD-R) en kamerasensors (kleurfilter skikking).

## Verdere leesstof 
* Beer, John J. *The Emergence of the German Dye Industry* (1959)

## Verwysings 
## Eksterne skakels
Gifsterappel

Die **gifsterappel** (*Diospyros dichrophylla*) is 'n struik wat 2-3 m hoog raak, tog is bome wat 13 m hoog is aangeteken. Die struik kom voor in 'n breë kusgordel vanaf Montagu in die Wes-Kaap, deur die Oos-Kaap en KwaZulu-Natal, die Soutpansberg asook Eswatini en Mosambiek. Die boom se FSA-nommer is 603.

## Galery

Lêer:Diospyros dichrophylla01.jpg|Brugte
Lêer:Diospyros dichrophylla02.jpg|Sade
Lêer:Diospyros dichrophylla03.jpg|Bas
Lêer:Diospyros dichrophylla05.jpg|Stekels 

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
* SANBI PZA
Bobbejaankool

Die **bobbejaankool** (*Othonna parviflora*) is 'n struik wat endemies aan die Noord-, Oos- en Wes-Kaap is. Die struik word tot 2 m hoog. Dit kom onder andere op die Gifberg voor.

## Galery 

Othonna parviflora Gifberg 01.jpg
Othonna parviflora Gifberg 02.jpg
Othonna parviflora Gifberg 03.jpg
Othonna parviflora Gifberg 05.jpg

## Bronne 
* SANBI Redlist
* Ispotnature
* Operationwildflower
* Plants of the World
Gifberge

Die **Gifberge** is 'n bergreeks in die Matzikama Munisipaliteit van die Wes-Kaap in Suid-Afrika. Dit is oos van Klawer en die N7-nasionale pad en noord van die Doringrivier. 

Die berg is ongeveer 558&nbsp;m hoog bo seevlak en 13&nbsp;km lank, en agter die berg lê die Matsikammaberge. Die Gifbergpas gaan egter oor die Matsikammaberge. Daar is verskeie unieke plante wat op die berg voorkom, onder andere die Gifberg-tolbos.
Ertjiehout

Die **ertjiehout** of **sandhout-ertjiehout** (*Craibia zimmermannii*) is 'n boom wat inheems in die Oos-Kaap en KwaZulu-Natal is. Dit is ook inheems in Eswatini, Kenia, Mosambiek, Tanzanië en Zambië. Die boom word 4 tot 5&nbsp;m hoog en blom in die lente. Die blomme is spierwit.

Die boom se FSA-nommer is 229.

## Galery 

Craibia zimmermannii00.jpg
Craibia zimmermannii 1DS-II 9971.jpg
Craibia zimmermannii 1DS-II 9964.jpg
Craibia zimmermannii 1DS-II 1-0176.jpg
Craibia zimmermannii 1DS-II 3-0255.jpg
Craibia zimmermannii 1DS-II 3-0256.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Sanbi Redlist
* PZAfrica
* Plants of the World Online
Keiko Fujimori

**Keiko Sofía Fujimori Higuchi** (gebore 25 Mei 1975) is 'n Peruaanse politikus en administrateur wat van 1994 tot 2000 as eerste dame van Peru gedien het en van 2006 tot 2011 as kongreslid vir Metropolitan Lima. As die dogter van oudpresident Alberto Fujimori en voormalige presidentsvrou Susana Higuchi, is sy sedert 2010 voorsitter van Fuerza Popular, politieke partyverteenwoordiger van Fujimori. Fujimori was onsuksesvol in haar pogings om president te word in die 2011- en 2016-verkiesings, en is albei kere met 'n skrale marge verslaan in die tweede ronde van die verkiesing.

## Eksterne skakels 
* Biografie in Fundación CIDOB
* Biografie in Historia-biografia.com
Tectitethya crypta

***Tectitethya crypta*** is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. 

Die spons behoort tot die genus *Tectitethya* en behoort tot die familie Tethyidae. Die wetenskaplike naam van die spesie is die eerste keer geldig gepubliseer in 1949 deur De Laubenfels.

Dit is 'n massiewe spons wat in die vlakwater van die Karibiese See voorkom. Dit is gereeld met sand en alge bedek. Die ontdekking van hierdie nukleosides het ook tot die ontwikkeling van sitarabien vir kliniese gebruik in die behandeling van leukemie en limfoma gelei. Gemsitabien, 'n gefluoriseerde derivaat van sitarabien, word aangewend om kankers van die pankreas, bors, blaas en nie-klein-sel-longkanker te behandel.

## Verwysings 
## Bronne 
* Van Soest, R. (2011). *Tectitethya crypta* (de Laubenfels, 1949). In: Van Soest, R.W.M., Boury-Esnault, N., Hooper, J.N.A., Rützler, K, de Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=170927.
Anne Rasa

duimnael|regs|320px|Prof. Anne Rasa hou 'n meerkat vas in die Kalahari
Prof. **Olwen Anne Elizabeth Rasa** (28 April 1940 - 15 November 2020) was 'n natuurkundige en etoloog. Sy is bekend vir haar werk met die rehabilitasie van verwaarloosde graatjiemeerkatte. Sy is in Wallis gebore en in 1961 gradueer sy aan die *Royal College of Science* in Londen. Sy het ook later aan die Universiteit van Hawaii en die Universiteit van Londen gestudeer.

## Bron 
* ''Meerkat-vrou Rasa 'was nog 'n Fossey en Goodall''', Rapport Weekliks, 22 November 2020
Sicelo Mhlauli

**Sicelo Mhlauli** (25 Mei 1949 – 27 Junie 1985) was 'n Suid-Afrikaanse anti-apartheidsaktivis en een van die Cradock-4 wat in 1985 blykbaar deur die destydse Suid-Afrikaanse Veiligheidspolisie vermoor is.

## Vroeë lewe 
Sicelo Mhlauli is op 25 Mei 1949 in Emagqomeni, in Cradock in die Oos-Kaap, gebore. Sy gesin verhuis in 1962 na Lingelihle, na 'n afdeling genaamd Taptap. Sy oupa, Qobose Mhlauli, was ook 'n politikus en het nou saamgewerk met James Calata, wat Fort Calata se oupa was en een van die stigterslede van die South African Native National Congress. Mhlauli het St. James Primêr en Cradock Bantu Sekondêr bygewoon en naskools onderwys aan Lovedalekollege studeer, met onder meer Afrikaans en geskiedenis as vakke. 

## Werk 
Mhlauli se onderwysloopbaan het in 1974 begin by die Thembalabantu High School in King William’s Town, waar hy ook koshuisvader geword het. In 1975 het die koshuisstudente 'n kosstaking begin en geëis dat hulle beter gehalte kos kry. Mhlauli se vrou was op 'n kursus in die stad en hy was van plan om haar op pad huis toe te gaan haal. Dit het egter nie gerealiseer nie, want hulle vergadering het tot laat in die aand geduur.  Die sprekers tydens die begrafnis was onder andere Beyers Naudé, Allan Boesak en Steve Tshwete. 'n Boodskap van die destydse president van die ANC, Oliver Tambo, is voorgelees. 

Mhlauli is deur die Presidensie van Suid-Afrika met die Orde van Luthuli, silwer, bekroon vir sy “skitterende bydrae en sy lewe wat aan 'n vrye, regverdige en demokratiese Suid-Afrika toegewy is”.

## Verwysings
Matsikammaberge

Die **Matsikammaberge** is 'n bergreeks wat in die Matzikama Munisipaliteit van die Wes-Kaap in Suid-Afrika geleë is. Dit is oos van Klawer en sowat 10 km suid van Vanrhynsdorp, tussen die Troe-Troe en Wiedourivier.

Die bergreeks is gemiddeld 636&nbsp;m bo seevlak met 'n hoogste piek van 1015 m, en voor die berg lê die Gifberg. Die Gifbergpas gaan egter oor die Matsikammaberge. Daar is verskeie unieke plante wat op die berge voorkom, onder andere die Gifberg-tolbos.
Mkuzerivier

Die **Mkuzerivier** (ook Mkhuzerivier, uMkhuzerivier) is 'n standhoudende rivier wat in die noorde van KwaZulu-Natal in Suid-Afrika vloei.

Hierdie rivier ontspring 25&nbsp;km oos van Vryheid op 'n hoogte van 1500&nbsp;m bo seespieël. Dit vloei ooswaarts deur die Amakhosi-natuurreservaat, oor die Mkhuze-waterval, verby die dorp Mkhuze, deur die Lebomboberge en die noordelike dele van die Mkhuzi-natuurreservaat en die iSimangaliso-vleilandpark. Daarna mond dit uit in die St. Luciameer by
koördinate .

Net wes van die dorp Mkhuze en by die Mkhuze-waterval is daar besproeiingskanale. Op die oewers word met suikerriet geboer.
Honda J-enjin

Die **J-reeks** is Honda se vierde produksie V6-enjinfamilie wat in 1996 bekendgestel is, na die C-reeks, wat bestaan uit drie verskillende weergawes. Die J-enjinreeks is in die Verenigde State deur Honda se eie ingenieurs ontwerp. Dit word vervaardig in Honda se Anna, Ohio en Lincoln, Alabama, enjinaanlegte.

Dit is 'n 60° V6-enjin – Honda se bestaande C-reeks was 90°-enjins. Die J-reeks is ontwerp vir dwarsmontering. Dit het 'n korter boorspasie (98 mm), korter suierstange en 'n spesiale kleiner krukas as die C-reeks om die grootte daarvan te verklein. Alle J-reeks-enjins is ontwerp as petrolaangedrewe SOHC- 4 kleppers met VTEC-veranderbare kleptydreëling.

'n Unieke kenmerk van sommige J-familie-enjinmodelle is Honda se Variable Cylinder Management (VCM)-stelsel. Die stelsel maak gebruik van VCM om een silinderbank onder ligte vragte uit te skakel en die V6 in 'n Inlyndriesilinder te verander. Sommige weergawes kon een bank silinders of een silinder op teenoorgestelde banke afskakel, wat driesilinder-gebruik onder ligte vragte en viersilinder-gebruik onder mediumvrag moontlik maak.

## J25A 
Die **J25A** is slegs in die plaaslike Japannese Inspire / Sabre- modelle gebruik. Die J25A verplaas 2.5 L (2 495 cc). Die boor en slag is 86 x 71.6 mm. Die J25A het 'n kompressieverhouding van 10,5:1 en is 'n SOHC VTEC-ontwerp. Die lewering is 149 kW teen 6200 opm en 240 Nm se wringkrag teen 4600 opm. Dit het 'n veranderlike inlaatspruitstuk om die wringkragoptimalisering oor verskillende enjinsnelhede en enjinrespons te optimaliseer. 

## J30A 
Die J30A verplaas  en is 'n SOHC VTEC-ontwerp. Die boor en slag is 86x86 mm. Die uitset vir die liggewig (werklike vollediglopende enjin insluitend vliegwiel, minus aansitter is 152&nbsp;kg) 110 kg J30A1 is 157 kW teen 5500 opm en 271 Nm se wringkrag by 4800 opm. Die J30A4 se uitset is na 180 kW en 287 Nm opgestoot met behulp van 'n VTEC-stelsel, 'n hoër kompressieverhouding (10.0:1) en 'n nuwe uitlaatspruitstuk wat in een stuk met die silinderkop gegiet word. Dit weeg 9 kg minder en is 'n duim korter as die J30A1. Hierdie weergawe is op die Ward se 10 beste enjins gelys vir 2003 en 2004. Die IMA-hibriedweergawe was op die lys vir 2005. 

In 2006 het Honda die J30A5 geskep om die 30ste herdenking van die Accord te vier. Dit het die kraglewering tot 182 kW en 286 Nm se wringkrag verhoog. Volgens Honda is die verbeterde kraglewering verkry deur veranderings aan die lugvloei van die inlaat- en uitlaatstelsel.

## J32 
Die **J32A** verplaas  en is 'n SOHC VTEC-ontwerp. Die boor en slag is 89x86 mm. Die uitset is 168 kW teen 5600 opm en 294 Nm teen 4700 opm vir die J32A1, met die J32A2 wat die lewering verhoog tot 194 kW teen 6200 opm en 315 Nm teen 3500-5500 opm. 'n Aggressiewer nokas, meer vryvloeiende inlaat/uitlaat en 'n 2-stap inlaatspruitstuk het 'n 25 kW verhoging oor die J32A1 gebied. Die J32A3 se lewering in die TL 2004/2005 is 201 kW. Die J32A3 bevat 'n uitlaatspruitstuk wat uit een stuk saam met die silinderkop gegiet is, wat die eerste keer op die J30A4 bekendgestel is.
duimnael|200x200px| J35Z2

## Verwysings
Sicelo

**Sicelo** is 'n naam wat *aansoek* in Xhosa beteken. Dit kan na die volgende mense verwys:

* Sicelo Mhlauli (1949–1985), Suid-Afrikaanse anti-apartheidsaktivis
* Sicelo Moya, Suid-Afrikaanse sanger
* Sicelo Phiwayinkosi Nkambule (gebore 1992), Suid-Afrikaanse entrepreneur
* Sicelo Shiceka, Suid-Afrikaanse politikus
Negatiewe inkomstebelasting

'n **Negatiewe inkomstebelasting** is in ekonomie 'n stelsel waar mense met 'n inkomste bo 'n sekere vlak geld aan die staat betaal terwyl mense met 'n inkomste onder daardie vlak geld van die staat ontvang. Die term is in die 1960's deur Milton Friedman voorgestel.

## Sien ook 
* Basisinkomste

## Bronne 
*
Meulspruit

Die **Meulspruit** is 'n rivier wat naby Ficksburg in die Vrystaat, Suid-Afrika vloei. Dit is 'n regterhandse sytak van die Mohokare of Caledonrivier, en word deur die Meulspruitdam opgedam.
Hans Fischer

**Hans Fischer** (27 Julie 1881 - 31 Maart 1945) was 'n Duitse organiese chemikus en die ontvanger van die 1930 Nobelprys vir Chemie "vir sy ondersoek na die samestelling van hemien en chlorofil en veral vir sy sintese van hemien." 

## Biografie 
### Vroeë jare 
Fischer is gebore in Höchst on Main, nou 'n stadsdeel van Frankfurt. Sy ouers was dr. Eugen Fischer, direkteur van die firma Kalle & Co, Wiesbaden, en Privatdozent aan die Tegniese Hoërskool, Stuttgart, en Anna Herdegen. Hy het na 'n laerskool in Stuttgart gegaan en later na die "Humanistisches Gymnasium" in Wiesbaden, waar hy in 1899 gematrikuleer het. Hy het chemie en medisyne studeer, eers aan die Universiteit van Lausanne en daarna aan die Universiteit van Marburg. Hy het sy studies voltooi in 1904, en in 1908 gekwalifiseer vir sy graad as 'n mediese dokter.

### Loopbaan 
Hy het eers aan 'n mediese kliniek in München gewerk en daarna aan die First Berlin Chemical Institute onder Emil Fischer. In 1911 het na München teruggekeer en 'n jaar later as dosent oor interne geneeskunde gekwalifiseer. In 1913 is hy as dosent in fisiologie aan die Fisiologiese Instituut in München aangestel. In 1916 is hy as professor in mediese chemie aan die Universiteit van Innsbruck aangestel en hy het in 1918 na die Universiteit van Wene geskyf.

Van 1921 tot sy dood het hy die pos as professor in organiese chemie aan die Tegniese Universiteit van München beklee.

duimnael|Die maankrater genaamd Fischer
Fischer se wetenskaplike werk het meestal te make gehad met die ondersoek na die pigmente in bloed, gal en ook chlorofil in blare, sowel as die chemie van pirrool waaruit hierdie pigmente verkry is. Van besondere belang was sy sintese van bilirubien en hemien. Hy het baie eerbewyse vir hierdie werk ontvang en die Nobelprys vir Chemie ontvang in 1930. Die krater op die maan genaamd *Fischer* is in 1976 na hom (en Hermann Emil Fischer) vernoem.

### Persoonlike lewe 
Fischer het in 1935 met Wiltrud Haufe getrou. In 1945 het hy selfmoord gepleeg in München omdat hy moedeloos was oor die vernietiging van sy instituut en sy werk gedurende die laaste dae van die Tweede Wêreldoorlog.

## Erkenning 
* Genoot van die Akademie vir Wetenskappe Leopoldina (1919)
* Liebig-gedenkmedalje (1929)
* Nobelprys vir Chemie (1930)
* Eredoktorsgraad, Harvard-universiteit (1936)
* Davy-medalje, toegeken deur die Royal Society of London (1937)

## Literatuur oor Fischer 
*
*
*
*
*

## Verwysings 
## Eksterne skakels
Hemien

duimnael|Chemiese struktuurformule vir hemien
**Hemien** is 'n ysterbevattende porfirien met chloor wat uit 'n heemgroep gevorm kan word, soos heem-B wat in die hemoglobien van menslike bloed voorkom.
Bilirubien

duimnael|Chemiese struktuurformule vir bilirubien
**Bilirubien** (**BR**) is 'n geel verbinding wat voorkom in die normale kataboliese pad wat heem in gewerwelde diere afbreek. Hierdie katabolisme is 'n noodsaaklike proses vir die opruiming van afvalstowwe wat ontstaan ​​as gevolg van die vernietiging van verouderde of abnormale rooibloedselle.  Eers word die hemoglobien gestroop van die heemmolekule wat dan deur verskillende prosesse van porfirienkatabolisme beweeg, afhangende van die deel van die liggaam waarin die afbreek plaasvind. Die molekules wat in die urien uitgeskei word, verskil byvoorbeeld van die wat in ontlasting uitgeskei word. Die produksie van biliverdien uit heem is die eerste belangrike stap in die kataboliese weg, waarna die ensiem biliverdienreduktase die tweede stap uitvoer, wat bilirubien uit biliverdien produseer.

Bilirubien word in gal en urine uitgeskei, en verhoogde vlakke kan dui op sekere siektes. Dit is verantwoordelik vir die geel kleur van kneusplekke en die geel verkleuring by geelsug. Die daaropvolgende afbreekprodukte, soos sterkobilien, veroorsaak die bruin kleur van ontlasting. 'n Ander afbreekproduk, urobilien, is die hoofkomponent van die strooi-geel kleur in urine.

Dit word ook in plante aangetref.

## Verwysings 
## Eksterne skakels 
* Bilirubin: analyt monograaf van die *Association for Clinical Biochemistry and Laboratory Medicine*
Egmontdam

**Egmontdam** is 'n boogtipedam wat naby die dorp Van Stadensrus in die suidooste van die Vrystaat geleë is. Die dam is in die Witspruit gebou, wat weer onder die damwal etlike kilometer stroomaf in die Caledonrivier invloei.

## Sien ook 
* Lys van grootste damme in Suid-Afrika